Plotí

**Plotí** és el vuitè episodi de la Tercera Temporada de Merlí i el trenta-quatrè de la sèrie.

 El Merlí rep la visita del pare del Joan, que li demana ajuda per aconseguir que el noi canviï d'actitud. El Merlí té una bona idea que sorprèn tothom. Al Pol li surt feina en un supermercat.

## Sinopsi

    El Merlí arriba tard a classe, quan es troba a l’Eugeni que li demana consells per lligar. El Merlí arriba a l’aula, però la troba buida. També es troba al Jaume Capdevila fent de pallasso al passadís, seguit de l’Eugeni i la Mireia ballant country. Finalment el Merlí es desperta del malson, i se n’adona, que al igual que en el somni: va tard.

 El Merlí, ara ja despert, arriba tard a la sala de professors, on hi troba al Gabi. Aquest li està explicant que s’ha embolicat amb una companya de l’Elisenda, i li demana repetides vegades de tornar a sortir de festa. La Glòria arriba i li diu al Merlí que el Jaume Capdevila el vol veure. L’Enric està tocant el violí per la Berta i l’Iván, que li diuen que toca molt bé, quan arriba el Merlí i comença la classe parlant de la bellesa i Plotí. Un cop acabada la classe, el Merlí queda amb el Jaume, que explica que torna a tenir càncer. El Jaume li demana que l’ajudi amb el Joan, però el Merlí li diu que no sap què més fer. El Jaume li explica que aquest cop està pitjor que l’anterior, i que no vol morir veient així al seu fill. El Joan i el Pol són al magatzem parlant sobre les seves relacions, però el Pol segueix dient que ell i la Tània només són amics. L’Iván li ofereix els seus apunts a la Berta, però aquesta li diu que no li fan falta, i l’intenta evitar. Quan l’Iván marxa, la Mònica li pregunta a la seva amiga per l’Iván, i li diu que no vol res amb ell i que cada dia està més pesat. Mentrestant, l’Oliver està convencent a l’Iván de que la Berta està enamorada i que ha de fer el pas. L’Iván no ho veu clar i decideix no fer cap pas. El Merlí es creua amb el Joan, que l’ignora completament, i llavors es troba a l’Óscar, que pregunta per l’Eugeni. El Pol arriba a casa i el seu pare li explica que l’Óscar tenia una reunió amb l’Eugeni, i al Pol no li fa especial il·lusió tenir al seu germà treballant a l’Institut. L’Alfonso li demana al seu fill per una capsa, quan el Pol li explica que la va tirar. L’Alfonso s’enfada explicant-li que aquella capsa era de la seva mare. El Pol li està explicant la història de la capsa i la feina nova de l’Óscar a la Tània, fins que arriben a una botiga de matalassos. Els dos amics es miren i decideixen entrar per provar-ne un. De cop el Pol rep una trucada, li han ofert treballar en un supermercat per les tardes.

 El Merlí es presenta a casa dels Capdevila preguntant pel Jaume. Li diu que es canvia la camisa i se’l vol emportar, però l’Aurèlia s’hi nega dient que el Jaume ha de descansar. El Merlí li diu que el que faci el seu fill no l’ha d’afectar a ell, i els dos acaben al bar country amb l’Eugeni, la Mireia i el Gabi ballant junts, fins que el Gabri es gira el turmell. Una cambrera els hi serveix les begudes i el Merlí li clava els ulls des del primer moment. A casa de l’Iván, l’Iván i l’Oliver estan mirant la televisió. La Míriam arriba i es queda a soles amb l’Iván ja que l’Oliver ha de marxar. L’Iván li pregunta pel seu pare, ja que creu que es lleig i culpa al seu pare. La seva mare li pregunta si ha passat res amb la Berta i li reafirma al seu fill que és guapo. El Joan torna a casa i s’hi troba només a la seva mare, que li explica que el Merlí s’ha emportat de festa al seu pare, fet que no li fa cap gràcia al Joan, però la seva mare li diu que el Jaume tenia ganes de festa. El Jaume està explicant un acudit als professors, i el Merlí li pregunta si l’acudit li servirà per lligar amb la cambrera. El Merlí, decidit, li dona el seu telèfon a la Natàlia i la treu a ballar.

     Al matí següent, el Merlí té bastanta ressaca i és incapaç de seguir amb la classe, però se n’adona de que el Joan no ha vingut. L’Óscar passa per davant de la classe i el Pol es tapa la cara avergonyit. L’Alfonso es presenta a l’Institut per demanar-li disculpes a la Glòria per com la va tractar. La Glòria accepta les seves disculpes, quan el Pol descobreix al seu pare, que es mostra incòmode davant l’aparició del seu pare. El Gabi també està amb ressaca al despatx amb el Merlí, quan arriba el Joan enfadat pels actes del Merlí. El Joan li diu que va ser molt irresponsable el que va fer, però el Merlí li explica que només l’està intentant ajudar en els seus últims dies, ja que el Joan no està fent res. Abans de marxar, el Merlí li pregunta si esperarà a que hagi mort per canviar i desprès lamentar-se’n. El Pol es troba als nois a les escales, que li pregunten per la Tània i com de propers estan últimament, però el Pol ho nega. La Tània acaba escoltant la conversa, quan el Pol diu que entre ells no passarà mai res perquè no la troba gens atractiva perquè està gorda. La Tània enfadada, se’n va a comprar un pastís, i li acaba aixafant en la cara al Pol davant de tota la classe per humiliar-lo.

 El Pol està al lavabo rentant-se el pastís de sobre, quan arriba el Merlí per posar-li el dit en la ferida. El Merlí li explica que la Tània ha sentit el que els hi ha dit als nois sobre ella. El Merlí aprofita per recordar-li que li ha d’entregar encara el treball de recerca. La Berta li pregunta a la Tània què ha passat i aquesta la convida a casa. La Tània es troba al Pol, que li diu que no ho volia dir allò, però a la Tània no li serveix, ja que se suposa que son amics i el sent criticant-la per les seves esquenes. L’Iván es troba a la Berta al carrer i se li acosta per parlar amb ella. L’Iván la convida a casa a dinar, però la Berta continua rebutjant-lo. L’Iván li explica que ja sap que ella no vol res amb ell, però que com que han estat molt bé últimament, potser alguna cosa havia canviat, al que la Berta enfadada, li pregunta que si ja sabia quina seria la seva resposta, perquè ha seguit insistint i posant-la en una situació compromesa. El Joan arriba a casa, i la seva mare li demana que l’ajudi, ja que el seu pare ha empitjorat. El Pol és al supermercat i l’Encara, la seva cap, li està explicant com funciona tot. El Pol també coneix a l’Efra, un company del supermercat amb qui connecta des del primer moment. El Merlí, sol a casa, truca a la Natàlia decideixen veure’s. La Berta li explica el que ha passat amb l’Iván a la Tània. La Berta li explica que li sap greu que no li agradi, perquè l’Iván és el primer noi que es fixa amb ella per alguna altre cosa que per el seu cos. La Tània li explica que el Pol s’havia rigut d’ella, però que n’està enamorada. La Berta decideix anar a veure a l’Iván a casa seva per demanar-li perdó per com l’ha tractat, i que li agrada que siguin amics. L’Iván li diu que no vol ser amic seu, perquè necessita apartar-se d’ella per oblidar-la. El Pol anuncia per megafonia del supermercat una oferta, però l’Encara li diu que no ho ha fet bé del tot. L’Efra de fons, riu de l’escena i li diu que en el fons l’Encarna és bona cap. L’Efra també li diu que ell és molt bon company de feina, quan el Pol li diu que ell no, que no s’acosti gaire a ell. L’Efra li proposa d’anar a prendre alguna cosa els dos sols, però els dos acaben embolicant-se a casa seva.

      El Jaume es desperta i es troba amb el Joan a la seva habitació. Els dos comenten la festa del seu pare quan el Joan li dona un porro i li diu que li anirà bé. El Joan li explica l’acudit d’advocats al seu pare i els dos riuen plegats. El Merlí mentrestant ha portat a la Natàlia a casa seva i s’estan embolicant.

## Elenc

* Carlos Cuevas com Pol Rubio
* Carlota Olcina com Silvana (\*)
* Pere Ponce com Eugeni Bosch
* Marta Marco com Gina Castells (\*)

(\*) No apareix tot i sortir als crèdits

* Merlí Bergeron
* Pol Rubio
* Eugeni Bosch
* Berta Prats
* Joan Capdevila
* Tània Illa
* Mònica de Villamore
* Marc Vilaseca
* Oksana Casanoves
* Oliver Grau
* Iván Blasco
* Efra
* Mireia
* Jaume Capdevila
* Aurèlia Bonet
* Óscar Rubio
* Glòria
* Alfonso Rubio
* Encarna
* Gabriel Morales
* Míriam Blasco
1/21 | Personatges Secundaris* Candela Antón com Berta Prats
* Albert Baró com Joan Capdevila
* Elisabet Casanovas com Tània Illa
* Júlia Creus com Mònica de Villamore
* Marcos Franz com Gerard Piguillem (\*)
* Adrian Grösser com Marc Vilaseca
* Laia Manzanares com Oksana Casanoves
* Iñaki Mur com Oliver Grau
* Pau Poch com Iván Blasco

(\*) No apareix tot i sortir als crèdits

Personatges Menors* Nao Albet com Efra
* Patricia Bargalló com Mireia
* Jordi Martínez com Jaume Capdevila
* Victòria Pagès com Aurèlia Bonet
* Oriol Pla com Óscar Rubio
* Assun Planas com Glòria
* Mireia Ros com Natalia
* Boris Ruiz com Alfonso Rubio
* Betsy Túrnez com Encarna
* Pau Vinyals com Gabriel Morales

I la Col·laboració Especial de* Anna Ycobalzeta com Míriam Blasco

## Continuïtat

* El Pol comença a treballar al Plusfresc.
* L'Óscar comença a treballar a l'Institut en el servei de manteniment.
* El Pol s'embolica amb l'Efra.
* El Merlí s'embolica amb la Natàlia.
* L'Iván es declara a la Berta.
* El Jaume li explica al Merlí que torna a tenir càncer.
* El Joan i el Pol dibuixen el seu nom al magatzem.
* La Tània s'enfada amb el Pol.
* L'Alfonso es disculpa amb la Glòria.

## Frases

**Merlí**: Que consti que aquesta vegada no he fet res il·legal ni immoral.

**Merlí**: Ja no surto a caçar gaseles, em limito a pintar-les en la paret.

**Merlí**: Hi ha una bellesa molt més important, que no té res a veure amb el nostre aspecte exterior.

**Pol**: (Al Joan) Al final has aconseguit assemblar-te a mi eh, Joanito.

**Oliver**: Fes-me cas que soc gai i sé com funcionen les noies. No veus que parlo molt amb elles?

**Iván**: (A l'Oliver) I amb qui t’ha passat això? Si només lligues pel Grindr

**Alfonso**: (Al Pol) Creí qué y pensé qué son hermanos de “tonteque”

**Tània**: Sembla que tot es va arreglant
**Pol**: Ets tu que em portes sort.

**Merlí**: Encara que no ho sembli jo soc professor de filosofia
**Natàlia**: Si que ho sembles, fas pinta de Schopenhauer

**Merlí**: (Al Joan) Tu tens el cap només per separar-te les orelles?

**Tània**: No saps com es pateix quan estàs enamorada i passen de tu.
## Música

* **MEDITACIÓ DE THAÏS**, Jules Massanet

L'Enric la toca amb el violí abans de classe.

* **ALONE AGAIN** The Barroom Buddies Band
* **I DON`T BELIEVE IN THAT** The Barroom Buddies Band
* **LONELINESS YOU WIN AGAIN** The Baroom Buddies Band

Sonen durant la visita dels professors al bar country.

* **LES QUATRE ESTACIONS, HIVERN. ALEGRO NON MOLTO**, Antonio Vivaldi

Sona mentre la Tània compra i li aixafa el pastís al Pol. Torna a sonar mentre el Merlí i la Nàtalia s'emboliquen.

* **VARIACIÓ GOLDBERG, BWV 988 Nº 7**, Johann Sebastian Bach

Sona mentre el Pol i l'Efra s'emboliquen.

## Curiositats

* **Plotí** va ser un filòsof grec i el principal filòsof del neoplatonisme. Va ser alumne d'Ammoni Saccas i mestre de Porfiri.
* La Carlota Olcina (Silvana), la Marta Marco (Gina Castells) i el Marcos Franz (Gerard Piguillem) apareixen en els crèdits tot i no aparèixer en l'episodi.
	+ Aquest és l'únic capítol de la sèrie en el que no hi apareix Marcos Franz.